Šis priekšlikums ir daļa no pasākumu kopuma, kas seko Eiropadomes 2018. gada 28. jūnija secinājumiem. Komisija izsaka priekšlikumu nostiprināt Eiropas Robežu un krasta apsardzi un pārskatīt Atgriešanas direktīvu, grozot savu sākotnējo priekšlikumu regulai par Eiropas Savienības Patvēruma aģentūru. Šie priekšlikumi ir balstīti uz solidaritātes un atbildības principiem, un, pateicoties tiem, dalībvalstis varēs rēķināties ar Savienības neierobežotu atbalstu jauktu migrācijas plūsmu pārvaldīšanā, ātri izskatot (arī kontrolētajos centros) to trešo valstu valstspiederīgo lietas, kuri lūdz starptautisko aizsardzību vai nelikumīgi uzturas dalībvalstu teritorijā.

Lūgtie papildu finanšu līdzekļi ir 55 miljoni euro katru gadu no 2019. līdz 2027. gadam. Kopējie finanšu līdzekļi, kas nepieciešami, lai aģentūra varētu pildīt savu misiju, kas izriet no ierosinātajām paplašinātajām pilnvarām, ir 320,8 miljoni euro no 2019. līdz 2020. gadam un 1,25 miljardi euro 2021.–2027. gada periodam.

Priekšlikums paredz aģentūrai iespēju sniegt lielāku atbalstu, arī iesaistoties starptautiskās aizsardzības procedūras administratīvajā posmā un procedūrā, kas izmantojama saskaņā ar Regulu (ES) Nr. XXX/XXX [Dublinas regula], arī sagatavojot lēmumus par starptautiskās aizsardzības pieteikumiem. Šādu atbalstu var sniegt tikai dalībvalstīm pēc to pieprasījuma un atbilstoši to vajadzībām. Tāpēc saskaņā ar proporcionalitātes principu, kas aprakstīts Līguma par Eiropas Savienību 5. pantā, šis priekšlikums paredz vienīgi tādus pasākumus, kas vajadzīgi minēto mērķu sasniegšanai.

“(1)2018. gada jūnijā Eiropadome atkārtoti apstiprināja, cik svarīgi ir balstīties uz visaptverošu pieeju migrācijai, un atzina, ka migrācija ir izaicinājums ne tikai vienai dalībvalstij, bet visai Eiropai. Šajā sakarā tā uzsvēra, ka Savienībai ir svarīgi pilnā mērā atbalstīt migrācijas plūsmu pienācīgu pārvaldību, it īpaši ar ātru izskatīšanu, lai tiem, kam nepieciešama aizsardzība, to saņemtu, un tie, kam tā nav nepieciešama, tiktu ātri atgriezti atpakaļ, arī caur kontrolētajiem centriem. Tāpēc Savienībai būtu jāspēj attiecīgajām dalībvalstīm sniegt pilnu finansiālo un operatīvo atbalstu ar attiecīgo Savienības aģentūru, t. sk. Eiropas Savienības Patvēruma aģentūras, starpniecību.

(5)Dalībvalstīm būtu jāspēj rēķināties ar lielāku operatīvo un tehnisko palīdzību no migrācijas pārvaldības atbalsta vienībām, jo īpaši karsto punktu zonās vai kontrolētajos centros. Migrācijas pārvaldības atbalsta vienībām būtu jāsastāv no dalībvalstu ekspertu grupām, kuras izvieto aģentūra, Eiropas Robežu un krasta apsardzes aģentūra un Eiropols vai citas attiecīgās Savienības aģentūras, kā arī no ekspertiem, kuri ir aģentūras un Eiropas Robežu un krasta apsardzes aģentūras darbinieki. Komisijai būtu jānodrošina nepieciešamā koordinācija vajadzību un uz vietas veicamo operāciju izvērtēšanā, jo īpaši ņemot vērā to, ka piedalās vairākas Savienības aģentūras un, iespējams, arī citas ieinteresētās personas.

(6)Šajā sakarā aģentūrai būtu jāspēj izvietot piemērotu infrastruktūru un tehnisko aprīkojumu, kas vajadzīgs patvēruma atbalsta vienībām, un palīdzēt kompetentajām valsts iestādēm, arī tiesu iestādēm.

(7)Karsto punktu zonās vai kontrolētajos centros dalībvalstīm savu attiecīgo pilnvaru un kompetences robežās būtu jāsadarbojas ar attiecīgajām Savienības aģentūrām, ievērojot Komisijas veikto koordināciju.

(8)Šādos gadījumos Savienības aģentūrām pēc dalībvalsts pieprasījuma atbilstoši Komisijas koordinācijai būtu jārīkojas, lai palīdzētu uzņēmējai dalībvalstij izpildīt ātras starptautiskās aizsardzības un/vai atgriešanas procedūras. Būtu jābūt iespējai ātri nošķirt trešo valstu valstspiederīgos, kam nepieciešama starptautiskā aizsardzība, no tiem, kam tāda aizsardzība nav nepieciešama, veikt drošības pārbaudes un izpildīt visu vai daļēju starptautiskās aizsardzības un/vai atgriešanas procedūru.

(9)Būtu jānodrošina, ka dalībvalstīm ir iespēja lūgt aģentūru palīdzēt ne tikai valsts pārvaldes iestādēm, bet arī tiesām un tribunāliem, kas izskata patvēruma lietas, neskarot tiesu neatkarību un pilnībā rēķinoties ar tiesu varas organizāciju katrā dalībvalstī. Tālab, nosakot ekspertu profilu, aģentūrai būtu jāparedz tādu ekspertu profili, kuri ir neatkarīgi no valsts pārvaldes iestādēm un spēj palīdzēt tiesām un tribunāliem pēc to pieprasījuma cita starpā veikt juridisko izpēti, analīzi un sniegt citu juridisko atbalstu.”;

(2) pēc 42. apsvēruma iekļauj šādus apsvērumus:

“(1)Vēl viens šīs regulas mērķis ir nodrošināt, ka dalībvalstis pēc to pieprasījuma un atbilstoši to vajadzībām var saņemt lielāku aģentūras atbalstu, citastarp aģentūra arī piedalītos starptautiskās aizsardzības procedūrā un procedūrā, kas izmantojama saskaņā ar Regulu (ES) Nr. XXX/XXX [Dublinas regula], lai tās spētu ātri un laikus izskatīt starptautiskās aizsardzības pieteikumus, kā rezultātā patvēruma un uzņemšanas sistēmas varētu darboties efektīvi un pienācīgi, un pastiprināt Eiropas Savienības Patvēruma aģentūras un Eiropas Robežu un krasta apsardzes savstarpējās sadarbības elementus.

(2)Ņemot vērā, ka dalībvalstis pašas minēto mērķi nevar sasniegt pietiekami labi un ka rīcības mēroga un tāpēc iedarbības dēļ to var labāk sasniegt Savienības līmenī, Savienība var pieņemt pasākumus atbilstoši LES 5. pantā aprakstītajam subsidiaritātes principam. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas vajadzīgi minēto mērķu sasniegšanai.”,

IR PIEŅĒMUŠI ŠO REGULU.

3) Regulas 16. pantu aizstāj ar šādu:

“16. pants

Aģentūras sniegtā operatīvā un tehniskā palīdzība

1. Aģentūra sniedz operatīvo un tehnisko palīdzību dalībvalstīm saskaņā ar šo nodaļu:

(a) pēc attiecīgās dalībvalsts pieprasījuma aģentūrai attiecībā uz dalībvalsts pienākumu pildīšanu atbilstīgi KEPS;

(b) pēc attiecīgās dalībvalsts pieprasījuma aģentūrai saskaņā ar 16.a pantu;

(c) pēc attiecīgās dalībvalsts pieprasījuma aģentūrai, ja dalībvalsts patvēruma vai uzņemšanas sistēmas ir nesamērīgi noslogotas;

(d) pēc attiecīgās dalībvalsts pieprasījuma aģentūrai saskaņā ar 21. pantu;

(e) pēc aģentūras iniciatīvas, ja dalībvalsts patvēruma vai uzņemšanas sistēmas ir nesamērīgi noslogotas un attiecīgā dalībvalsts iniciatīvai piekrīt;

(f) ja aģentūra sniedz operatīvo un tehnisko palīdzību saskaņā ar 22. pantu.

2. Ierobežotu laiku Aģentūra, pilnībā ievērojot pamattiesības, rīko un koordinē piemērotu operatīvo un tehnisko palīdzību, kas var būt saistīta ar viena vai vairāku šādu operatīvo un tehnisko pasākumu veikšanu: